Klein-Kariba Vertoonvenster | ATKV Oorde
Oorde Klein-Kariba Klein-Kariba Vertoonvenster
Hierdie ses-bed-selfsorgeenhede is losstaande en bestaan uit twee aparte badkamers, ’n oopplankombuis en –leefarea, sowel as ’n badkamer met ’n bad of ’n stort. Die tweestereenhede het lugversorging in die leefarea, en die driestereenhede het lugversorging in beide die leefarea en slaapkamer.
Hierdie semi-oopplankamer is ideaal vir twee mense of ’n paartjie. Die kamer beskik oor ’n koninggroottebed en ’n en-suite-badkamer met ’n stort. Daar is ook ’n ten volle toegeruste kombuis. Buite is ’n semi-privaatstoep vanwaar jy die prag van die bosveld kan geniet.
Hierdie losstaande eenheid vir twee bestaan uit een kamer met ’n en-suite-badkamer. Die kombuis is ten volle toegerus vir twee persone. Die eenheid het ’n leefarea met DStv, ’n buitebraai-area, borrelbad, en ’n buitestort. Die eenheid het lugversorging, en volle spyseniering kan vir die eenheid aangevra word.
Hierdie vier-bed-duplekseenhede het twee privaatkamers en ’n badkamer met ’n stort. Die hoofslaapkamer beskik oor ’n dubbelbed en die tweede kamer het óf twee enkelbeddens óf ’n stapelbed. Op die onderste vloer is ’n oopplankombuis en –leefarea. Elke eenheid het ’n stoep met ’n braai-area. Die eenhede is lugversorg.